PATVIRTINTA

Marijampolės „Ryto“ pagrindinės mokyklos

direktoriaus 2023 m. kovo 23 d.

įsakymu Nr. V-59.

**MARIJAMPOLĖS „RYTO“ PAGRINDINĖ MOKYKLA**

**SOCIALINĖS PEDAGOGINĖS PAGALBOS TEIKIMO VAIKUI IR MOKINIUI TVARKOS APRAŠAS**

**I. BENDROSIOS NUOSTATOS**

1. Socialinės pedagoginės pagalbos teikimo vaikui ir mokiniui tvarkos aprašas (toliau – Aprašas) nustato socialinės pedagoginės pagalbos teikimo vaikui ir mokiniui (toliau – Pagalba) paskirtį, uždavinius, sritis, organizavimą ir reikalavimus socialinio pedagogo pareigybei Marijampolės „Ryto“ pagrindinėje mokykloje (toliau – Mokykla).
2. Pagalbos paskirtis – padėti tėvams (globėjams, rūpintojams), kad būtų įgyvendinta vaiko ir mokinio teisė į mokslą, užtikrinti jo saugumą mokykloje: išsiaiškinti ir šalinti priežastis, dėl kurių vaikas ar mokinys negali lankyti mokyklos ar vengia tai daryti, sugrąžinti į mokyklą ją palikusius vaikus ir mokinius, kartu su tėvais (globėjais, rūpintojais) padėti vaikui ir mokiniui pasirinkti mokyklą pagal protines ir fizines galias ir joje adaptuotis.
3. Pagalba teikiama mokykloje mokiniams, besimokantiems pagal priešmokyklinio ir bendrojo ugdymo programas.
4. Pagalbos gavėjai – besimokantys mokykloje mokiniai, jų tėvai (globėjai, rūpintojai), pedagogai.
5. Pagalbos teikėjai – mokykloje dirbantys socialiniai pedagogai, kurių kvalifikacija atitinka nustatytus kvalifikacinius reikalavimus.
6. Socialinio pedagogo pagalba teikiama vadovaujantis Lietuvos Respublikos švietimo įstatymu, Socialinės pedagoginės pagalbos teikimo vaikui ir mokiniui tvarkos aprašu, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, kitais teisės aktais, Mokyklos vidaus darbo dokumentais ir šiuo Aprašu.

**II. PAGALBOS TEIKIMO UŽDAVINIAI IR BŪDAI**

1. Pagalbos teikimo uždaviniai:
   1. padėti mokiniams adaptuotis mokykloje, ugdymosi mokymosi aplinkoje;
   2. ugdyti mokinių gyvenimo įgūdžius bendradarbiaujant su vaiko ir mokinio tėvais (globėjais, rūpintojais), pedagoginiais darbuotojais, socialiniais darbuotojais ir socialiniais partneriais, siekiančiais užtikrinti vaiko ir mokinio saugumą ir teisę į mokslą;
   3. tarpininkauti ir padėti šalinti priežastis, dėl kurių vaikai ir mokiniai negali dalyvauti privalomame švietime, lankyti mokyklos ar vengia tai daryti;
   4. padėti sugrįžti į mokyklą jos nelankančius vaikus ir mokinius, bendradarbiaujant su tėvais (globėjais, rūpintojais) ir atsakingomis institucijomis.
2. Pagalbos teikimo būdai:
   1. konsultavimas – vykdomas siekiant padėti spręsti vaikams ir mokiniams kylančias socialines pedagogines problemas, taikant įvairias konsultavimo formas ir būdus;
   2. tiriamoji veikla – vykdoma siekiant išsiaiškinti ir įvertinti aplinkos poveikį mokiniui, ugdymosi ir mokymosi sunkumus, siekiant užtikrinti veiksmingas pagalbos strategijas;
   3. prevencinė veikla – vykdoma siekiant užtikrinti mokiniui saugią ugdymosi aplinką bei asmeninių, socialinių ir kitų bendrųjų kompetencijų ugdymąsi, taikant tikslingas priemones ir būdus;
   4. tarpininkavimas – vykdomas siekiant padėti rasti tinkamiausius problemos sprendimo būdus, įgyvendinant vaiko teises ir teisėtus interesus;
   5. pagalbos tinklo kūrimas – vykdomas siekiant užtikrinti kompleksiškai teikiamos pagalbos mokiniui teikimą.
3. Pagalba teikiama socialiniam pedagogui bendradarbiaujant su mokytojais, klasių vadovais, pagalbos mokiniui ir kitais specialistais, tėvais (globėjais, rūpintojais), Mokyklos bendruomene, kitais socialiniais partneriais:

9.1. mokiniams, kurie mokosi kasdieniniu mokymo proceso organizavimo būdu, pagalba teikiama tiesioginiu būdu;

9.2. mokiniams, kurie mokosi nuotoliniu mokymo proceso organizavimo būdu, pagalba ir švietimas atliekamas nuotoliniu ir (arba) tiesioginiu būdu;

9.3. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.) keliančio pavojų mokinio sveikatai ir gyvybei, laikotarpiu psichologinis konsultavimas ir švietimas vykdomas nuotoliniu ir (arba) tiesioginiu būdu, atsižvelgiant į ypatingų aplinkybių pobūdį.

**III. BAIGIAMOSIOS NUOSTATOS**

1. Tvarkos aprašas apie socialinės pedagoginės pagalbos mokiniui ir vaikui teikimą Mokykloje skelbiamas Mokyklos interneto svetainėje.
2. Pateikus pasiūlymų šio Aprašo punktai gali būti koreguojami Mokyklos direktoriaus įsakymu.
3. Socialinės pedagoginės pagalbos finansavimas vykdomas iš Lietuvos Respublikos valstybės ir savivaldybė biudžeto lėšų bei kitų šaltinių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_